CELEX: 32012D0795
Language: fi
Date: 2012-12-12 00:00:00
Title: 2012/795/EU: Komission täytäntöönpanopäätös, annettu 12 päivänä joulukuuta 2012 , jäsenvaltioilta edellytettävien, teollisuuden päästöistä annetun Euroopan parlamentin ja neuvoston direktiivin 2010/75/EU täytäntöönpanoa koskevien tietojen tyypistä, muodosta ja antamistiheydestä (tiedoksiannettu numerolla C(2012) 9181)  ETA:n kannalta merkityksellinen teksti

19.12.2012   
            
            
               FI
            
            
               Euroopan unionin virallinen lehti
            
            
               L 349/57
            
         KOMISSION TÄYTÄNTÖÖNPANOPÄÄTÖS,
   annettu 12 päivänä joulukuuta 2012,
   jäsenvaltioilta edellytettävien, teollisuuden päästöistä annetun Euroopan parlamentin ja neuvoston direktiivin 2010/75/EU täytäntöönpanoa koskevien tietojen tyypistä, muodosta ja antamistiheydestä
   (tiedoksiannettu numerolla C(2012) 9181)
   (ETA:n kannalta merkityksellinen teksti)
   (2012/795/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon teollisuuden päästöistä (yhtenäistetty ympäristön pilaantumisen ehkäiseminen ja vähentäminen) 24 päivänä marraskuuta 2010 annetun Euroopan parlamentin ja neuvoston direktiivin 2010/75/EU (1), ja erityisesti sen 72 artiklan 2 kohdan,
   sekä katsoo seuraavaa:
   
               (1)
            
            
               Komissio on laatinut kyselylomakkeet niiden tietojen määrittämiseksi, jotka jäsenvaltioiden on toimitettava raportoidakseen direktiivin 2010/75/EU täytäntöönpanosta vuosina 2013–2016.
            
         
               (2)
            
            
               Jäsenvaltioiden olisi toimitettava vastaukset kyselylomakkeeseen, joka koskee ainoastaan vuotta 2013, raportoidakseen toimenpiteistä, joita ne ovat toteuttaneet direktiivin 2010/75/EU vaatimusten panemiseksi täytäntöön siltä osin kuin vaatimuksia ei jo sovellettu seuraavien säädösten nojalla, ennen kuin kyseiset säädökset kumottiin direktiivillä 2010/75/EU: titaanidioksiditeollisuuden jätteistä 20 päivänä helmikuuta 1978 annettu neuvoston direktiivi 78/176/ETY (2), menettelytavoista titaanidioksiditeollisuuden jätteiden vaikutuksen alaisena olevien ympäristöjen valvomiseksi ja tarkkailemiseksi 3 päivänä joulukuuta 1982 annettu neuvoston direktiivi 82/883/ETY (3); menettelytavoista titaanidioksiditeollisuuden jätteiden aiheuttaman pilaantumisen vähentämistä ja mahdollista poistamista koskevien ohjelmien yhdenmukaistamiseksi 15 päivänä joulukuuta 1992 annettu neuvoston direktiivi 92/112/ETY (4); orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta 11 päivänä maaliskuuta 1999 annettu neuvoston direktiivi 1999/13/EY (5); jätteenpoltosta 4 päivänä joulukuuta 2000 annettu Euroopan parlamentin ja neuvoston direktiivi 2000/76/EY (6); tiettyjen suurista polttolaitoksista ilmaan joutuvien epäpuhtauspäästöjen rajoittamisesta 23 päivänä lokakuuta 2001 annettu Euroopan parlamentin ja neuvoston direktiivi 2001/80/EY (7); ympäristön pilaantumisen ehkäisemisen ja vähentämisen yhtenäistämiseksi 15 päivänä tammikuuta 2008 annettu Euroopan parlamentin ja neuvoston direktiivi 2008/1/EY (8).
            
         
               (3)
            
            
               Jäsenvaltioiden olisi myös toimitettava vastaukset kyselylomakkeeseen raportoidakseen vuosilta 2013–2016 edustavat tiedot päästöistä ja muista pilaantumisen muodoista, päästöjen raja-arvoista, direktiivin 2010/75/EU 14 ja 15 artiklan soveltamisesta sekä uuden tekniikan kehittämisessä ja soveltamisessa tapahtuneesta edistymisestä 27 artiklan mukaisesti, jotta komissio voi kerätä tiedot yleisistä täytäntöönpanotoimenpiteistä (osa 1), perustaa yksittäisiä laitoksia koskevan tietolähteen, joka on yhdenmukainen epäpuhtauksien päästöjä ja siirtoja koskevan eurooppalaisen rekisterin kanssa (osa 2), varmistaa, että luvissa sovelletaan asianmukaisesti parhaita käytettävissä olevia tekniikoita (osa 3), ja tarkistaa, että alakohtaisia vähimmäisvaatimuksia sovelletaan (osa 4).
            
         
               (4)
            
            
               Direktiivin 2010/75/EU 7 artiklan 1 kohdan nojalla jäsenvaltioiden on toimitettava nämä tiedot sähköisessä muodossa.
            
         
               (5)
            
            
               Jotta voidaan varmistaa jäsenvaltioiden tietojen johdonmukaisuus ja yhtenäisyys, komissio laatii Euroopan ympäristökeskuksen avustamana erityisen sähköisen raportointimuodon.
            
         
               (6)
            
            
               Tässä päätöksessä säädetyt toimenpiteet ovat direktiivin 2010/75/EU 75 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltioiden kertomukset
   Jäsenvaltioiden on saatettava Euroopan komission saataville tiedot direktiivin 2010/75/EU täytäntöönpanosta vastaamalla liitteissä I ja II esitettyihin kyselylomakkeisiin käyttämällä erityistä sähköistä muotoa, joka laaditaan tätä raportointia varten.
   Vastaus liitteessä I esitettyyn kyselylomakkeeseen on toimitettava viimeistään 30 päivänä syyskuuta 2014.
   Vastaus liitteessä II esitettyyn kyselylomakkeeseen on toimitettava viimeistään 30 päivänä syyskuuta 2017.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 12 päivänä joulukuuta 2012.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 334, 17.12.2010, s. 17.
   
      (2)  EYVL L 54, 25.2.1978, s. 19.
   
      (3)  EYVL L 378, 31.12.1982, s. 1.
   
      (4)  EYVL L 409, 31.12.1992, s. 11.
   
      (5)  EYVL L 85, 29.3.1999, s. 1.
   
      (6)  EYVL L 332, 28.12.2000, s. 91.
   
      (7)  EYVL L 309, 27.11.2001, s. 1.
   
      (8)  EUVL L 24, 29.1.2008, s. 8.
   
      LIITE I
      
         Kyselylomake direktiivin 2010/75/EU 1 artiklan toisessa kohdassa tarkoitetusta direktiivin täytäntöönpanosta
      
      
         Yleiset huomautukset:
      
                  a)
               
               
                  Tietojen, jotka toimitetaan vastauksena tähän kyselylomakkeeseen, on koskettava jaksoa 7. tammikuuta 2013–31. joulukuuta 2013.
               
            
                  b)
               
               
                  Kun kysymyksessä pyydetään tietoja aikariippuvista parametreista, vastauksen tulisi koskea tilannetta 31. joulukuuta 2013.
               
            
                  c)
               
               
                  Vastauksissa olisi annettava tietoja ainoastaan niistä muutoksista, joita jäsenvaltiot ovat tehneet direktiivin 2010/75/EU 80 artiklan 1 kohdassa mainittujen säännösten täytäntöönpanemiseksi.
               
            
                  d)
               
               
                  Tässä kyselylomakkeessa ”jäsenvaltion politiikalla tai ohjeilla” tarkoitetaan mitä tahansa olemassa olevaa täytäntöönpanotoimenpidettä, joka toteutetaan tai jota sovelletaan kansallisella, alueellisella tai paikallisella tasolla. Vaikka jäsenvaltio ilmoittaa tietoja lainsäädännöstä, jolla direktiivi 2010/75/EU saatetaan osaksi kansallista lainsäädäntöä, sen on siitä huolimatta noudatettava direktiivin 2010/75/EU 80 artiklan 2 kohdan mukaisia velvollisuuksia.
               
            1.   Lupaehtojen noudattamatta jättäminen (8 artikla)
      
      Mitä perusteita voidaan käyttää määrittämään, ”aiheuttaako lupaehtojen rikkominen ihmisten terveydelle välitöntä vaaraa tai uhkaako se aiheuttaa välittömiä huomattavia haittavaikutuksia ympäristölle”?
      2.   Lupaehdot (14 artikla)
      
      Esittäkää yhteenveto jäsenvaltion mahdollisesta politiikasta tai ohjeista, jotka koskevat seuraavia kysymyksiä, ja mikäli tiedot politiikasta tai ohjeet on julkaistu internetissä, linkki osoitteeseen, josta ne löytyvät:
      
                  2.1
               
               
                  Miten varmistetaan, että BAT-päätelmät otetaan lähtökohdaksi lupaehtoja määritettäessä (14 artiklan 3 kohta)?
               
            
                  2.2
               
               
                  Miten toimivaltainen viranomainen voi asettaa tiukempia lupaehtoja kuin ne, jotka voidaan saavuttaa BAT-päätelmissä kuvattua parasta käytettävissä olevaa tekniikkaa käyttämällä (14 artiklan 4 kohta)?
               
            3.   Päästöjen raja-arvot, vastaavat parametrit ja tekniset toimenpiteet (15 artikla)
      
      Esittäkää yhteenveto jäsenvaltion mahdollisesta politiikasta tai ohjeista, jotka koskevat seuraavia kysymyksiä, ja mikäli tiedot politiikasta tai ohjeet on julkaistu internetissä, linkki osoitteeseen, josta ne löytyvät:
      
                  3.1
               
               
                  Kuinka vahvistetaan päästöjen raja-arvot, jotka eivät ylitä BAT-päätelmissä esitettyyn parhaaseen käytettävissä olevaan tekniikkaan liittyviä päästötasoja (15 artiklan 3 kohta)?
               
            
                  3.2
               
               
                  Miten myönnetään poikkeukset 15 artiklan 3 kohdasta (15 artiklan 4 kohta)?
               
            
                  3.3
               
               
                  Miten laaditaan kustannus-hyötyanalyysi kyseisten poikkeusten sallimiseksi ja mitä katsotaan ”suhteettoman suuriksi kustannuksiksi ympäristöhyötyihin verrattuna” (15 artiklan 4 kohta)?
               
            
                  3.4
               
               
                  Onko poikkeuksien suuruusluokkaa tai kestoa rajoitettu (15 artiklan 4 kohta)?
               
            
                  3.5
               
               
                  Miten myönnetään tilapäiset poikkeukset 11 artiklan a ja b kohdan sekä 15 artiklan 2 kohdan ja 3 kohdan vaatimusten soveltamisesta uusien tekniikoiden testausta ja käyttöä varten (15 artiklan 5 kohta)?
               
            4.   Tarkkailuvaatimukset (16 artikla)
      
      Esittäkää yhteenveto jäsenvaltion mahdollisesta politiikasta tai ohjeista, jotka koskevat seuraavia kysymyksiä, ja mikäli ne on julkaistu internetissä, linkki osoitteeseen, josta ne löytyvät:
      
                  4.1
               
               
                  Miten varmistetaan, että lupien tarkkailuvaatimukset perustuvat BAT-päätelmiin (16 artiklan 1 kohta)?
               
            
                  4.2
               
               
                  Miten määritetään määräajoin suoritettavan maaperän ja pohjaveden tarkkailun tiheys (16 artiklan 2 kohta)?
               
            
                  4.3
               
               
                  Miten ”pilaantumisriskin järjestelmällistä arviointia” käytetään perustelemaan maaperän ja pohjaveden tarkkailua, joka suoritetaan säädettyä tiheyttä harvemmin (16 artiklan 2 kohta)?
               
            5.   Yleisesti sitovat säännöt (17 artikla)
      
      Mikäli käytetään yleisesti sitovia sääntöjä direktiivin 2010/75/EU täytäntöönpanemiseksi, ilmoittakaa:
      
                  5.1
               
               
                  Mitä vaatimuksia, (direktiivin 2010/75/EU liitteessä I lueteltuja) toimintoja ja epäpuhtauksia yleisesti sitovat säännöt kattavat?
               
            
                  5.2
               
               
                  Miten yleisillä säännöillä varmistetaan ”yhtenäinen lähestymistapa ja korkea ympäristönsuojelun taso, joka vastaa sellaista ympäristönsuojelun tasoa, joka voidaan saavuttaa yksittäisiä lupaehtoja noudattamalla” (17 artiklan 1 kohta)?
               
            
                  5.3
               
               
                  Miten varmistetaan, että ”yleiset säännöt perustuvat parhaaseen käytettävissä olevaan tekniikkaan” (17 artiklan 2 kohta)?
               
            
                  5.4
               
               
                  Miten yleisesti sitovat säännöt ”saatetaan ajan tasalle parhaan käytettävissä olevan tekniikan kehityksen huomioon ottamiseksi” (17 artiklan 3 kohta)?
               
            
                  5.5
               
               
                  Mitä viittauksia tehdään direktiiviin 2010/75/EU, kun yleisesti sitovat säännöt ”julkaistaan virallisesti” (17 artiklan 4 kohta)?
               
            
                  5.6
               
               
                  Mikäli yleiset säännöt julkaistaan internetissä, antakaa linkki osoitteeseen, josta ne löytyvät.
               
            6.   Parhaan käytettävissä olevan tekniikan kehitys (19 artikla)
      
      
                  6.1
               
               
                  Miten toimivaltaiset viranomaiset seuraavat parhaan käytettävissä olevan tekniikan kehitystä tai miten uusien tai ajan tasalle saatettujen BAT-päätelmien julkaisemisesta tiedotetaan viranomaisille?
               
            
                  6.2
               
               
                  Miten toimivaltaiset viranomaiset toimitettavat nämä tiedot niille kansalaisille, joita asia koskee?
               
            7.   Lupaehtojen tarkistus ja ajan tasalle saattaminen (21 artikla)
      
      Esittäkää yhteenveto jäsenvaltion mahdollisesta politiikasta tai ohjeista, jotka koskevat seuraavia lupaehtojen tarkistusta ja ajan tasalle saattamista koskevia kysymyksiä, ja mikäli tiedot politiikasta tai ohjeet on julkaistu internetissä, linkki osoitteeseen, josta ne löytyvät:
      
                  7.1
               
               
                  Mitä tietoja tavallisesti pyydetään toiminnanharjoittajilta lupaehtojen tarkistamista ja ajan tasalle saattamista varten (21 artiklan 2 kohta)?
               
            
                  7.2
               
               
                  Miten määritellään ja/tai määritetään laitoksen ”pääasiallinen toiminta” (21 artiklan 3 kohta)?
               
            
                  7.3
               
               
                  Miten lupaehtojen tarkistaminen tai ajan tasalle saattaminen käynnistetään, kun kyseessä on laitoksen aiheuttama merkittävä pilaantuminen, toiminnan turvallisuus taikka uudet tai tarkistetut ympäristönlaatunormit (21 artiklan 5 kohta)?
               
            8.   Laitoksen sulkeminen (22 artikla)
      
      
                  8.1
               
               
                  Miten päätetään, mitkä toiminnat edellyttävät perustilaselvitystä, erityisesti:
                  
                              a)
                           
                           
                              Mihin direktiivin 2010/75/EU liitteessä I lueteltuihin toimintoihin on tavallisesti havaittu liittyvän merkityksellisten ”vaarallisten aineiden käyttöä, tuotantoa tai ympäristöön päästämistä” (22 artiklan 2 kohta))?
                           
                        
                              b)
                           
                           
                              Miten on otettu huomioon ”mahdollisuus laitoksen alueen maaperän tai pohjaveden pilaantumisesta” (22 artiklan 2 kohta)?
                           
                        
                              c)
                           
                           
                              Mitä tietoja toiminnanharjoittajan on sisällytettävä perustilaselvityksiin (22 artiklan 2 kohta)?
                           
                        
                              d)
                           
                           
                              Miten komission ohjeita ”perustilaselvityksen sisällöstä” on käytetty tässä yhteydessä (22 artiklan 2 kohta)?
                           
                        
            
                  8.2
               
               
                  Toiminnan lopullisesti päättyessä:
                  
                              a)
                           
                           
                              Miten toiminnanharjoittavat arvioivat ”maaperän ja pohjaveden tilan pilaantumisen osalta” (22 artiklan 3 kohta)?
                           
                        
                              b)
                           
                           
                              Miten päätetään, onko laitoksesta aiheutunut ”maaperän tai pohjaveden huomattavaa pilaantumista” (22 artiklan 3 kohta)?
                           
                        
                              c)
                           
                           
                              Miten päätetään, aiheuttaako maaperän ja pohjaveden pilaantuminen ”merkittävän riskin ihmisen terveydelle tai ympäristölle” (22 artiklan 3 kohta)?
                           
                        
                              d)
                           
                           
                              Miten päätetään, mitä tarvittavia ”toimenpiteitä” ja ”toimia” toiminnanharjoittajilta edellytetään (22 artiklan 3 ja 4 kohta)?
                           
                        
            9.   Ympäristötarkastukset (23 artikla)
      
      
                  9.1
               
               
                  Mitä ”ympäristötarkastussuunnitelmia” on laadittu? Mitä ne sisältävät? Ovatko ne julkisesti saatavilla? Mikäli ne on julkaistu internetissä, antakaa linkki (23 artiklan 2 kohta).
               
            
                  9.2
               
               
                  Mitä ”rutiiniluonteisia ympäristötarkastuksia koskevia ohjelmia” on laadittu? Mitä ne sisältävät? Ovatko ne julkisesti saatavilla? Mikäli ne on julkaistu internetissä, antakaa linkki (23 artiklan 4 kohta).
               
            
                  9.3
               
               
                  Miten laitosten ympäristöriskit ”arvioidaan järjestelmällisesti” laitosvierailujen tiheyden määrittämiseksi? Antakaa asiaa koskeva tiivistelmä ja viittaus asiaa koskeviin ohjeisiin (23 artiklan 4 kohta).
               
            
                  9.4
               
               
                  Missä olosuhteissa suoritetaan ”muita kuin rutiiniluonteisia ympäristötarkastuksia” (23 artiklan 5 kohta)?
               
            
                  9.5
               
               
                  Mitä tietoja laitosvierailua koskevat tarkastusraportit yleensä sisältävät? Miten nämä raportit annetaan tiedoksi kyseessä olevalle toiminnanharjoittajalle? Miten ne saatetaan yleisön saataville? Onko esiintynyt olosuhteita, joissa kyseisiä raportteja ei ole saatettu yleisön saataville ympäristötiedon julkisesta saatavuudesta ja neuvoston direktiivin 90/313/ETY kumoamisesta 28 päivänä tammikuuta 2003 annetun Euroopan parlamentin ja neuvoston direktiivin 2003/4/EY (1) mukaisesti (23 artiklan 6 kohta)?
               
            
                  9.6
               
               
                  Mitä järjestelmiä on käytössä sen varmistamiseksi, että toiminnanharjoittaja toteuttaa kaikki raportissa esille tuodut tarvittavat toimet (23 artiklan 6 kohta)?
               
            10.   Tiedon saatavuus ja yleisön osallistuminen lupamenettelyyn (24 artikla)
      
      
                  10.1
               
               
                  Miten yleisölle, jota asia koskee, annetaan mahdollisuus osallistua ”varhaisessa vaiheessa ja tehokkaasti” päätöksentekomenettelyihin, jotka koskevat luvan myöntämistä tai lupaehtojen päivittämistä, erityisesti kun ehdotetaan 15 artiklan 4 kohdan mukaisia poikkeuksia (24 artiklan 1 kohta)?
               
            
                  10.2
               
               
                  Miten tiedot saatetaan yleisön saataville (24 artiklan 2 ja 3 kohta)?
               
            
                  10.3
               
               
                  Saatetaanko kaikki merkitykselliset tiedot saataville internetin välityksellä (24 artiklan 2 kohdan a, b ja f alakohta ja 24 artiklan 3 kohdan a alakohta)?
               
            11.   Uudet tekniikat (27 artikla)
      
      Miten jäsenvaltiot edistävät uusien tekniikoiden kehittämistä ja soveltamista, erityisesti BAT-vertailuasiakirjoissa määritettyjä uusia tekniikoita (27 artiklan 1 kohta)?
      
         (1)  EUVL L 41, 14.2.2003, s. 26.
   
   
      LIITE II
      
         Kyselylomake direktiivin 2010/75/EU 1 artiklan kolmannessa kappaleessa tarkoitetusta direktiivin täytäntöönpanosta
      
      
         Yleiset huomautukset:
      
                  a)
               
               
                  Tämä kyselylomake koskee 7. tammikuuta 2013 ja 31. joulukuuta 2016 välistä ajanjaksoa.
               
            
                  b)
               
               
                  Kun kysymyksessä pyydetään tietoja aikariippuvista parametreista, vastauksen tulisi koskea tilannetta 31. joulukuuta 2016.
               
            OSA 1 –   TÄYTÄNTÖÖNPANOA KOSKEVA AJAN TASALLE SAATTAMINEN
      
         Osaa 1 koskeva huomautus:
      Nämä kysymykset koskevat laitoksia, jotka kuuluvat direktiivin 2010/75/EU II luvun soveltamisalaan.
      1.   Täytäntöönpano – muutokset
      
      Onko direktiivin 2010/75/EU täytäntöönpanoon tehty merkittäviä muutoksia edellisen raportointikauden jälkeen verrattuna tietoihin, jotka ilmoitettiin vastauksena ensimmäiseen direktiivin mukaiseen kyselylomakkeeseen? Mikäli niin on, päivittäkää tiedot kuvaamalla muutoksia ja niiden syitä ja esittäkää tarvittaessa viittaukset.
      2.   Täytäntöönpano – ongelmat
      
      Oletteko kohdanneet ongelmia 80 artiklan 1 kohdan mukaisesti hyväksyttyjen lakien, asetusten ja hallinnollisten määräysten soveltamisessa? Mikäli olette, kuvatkaa ongelmia ja niiden syitä.
      OSA 2 –   YKSITTÄISIÄ LAITOKSIA KOSKEVAT TIEDOT
      
         Osaa 2 koskeva huomautus:
      Viittaukset muuhun EU:n lainsäädäntöön on annettu vain sen osoittamiseksi, että säädösten välillä on yhteyksiä. Tarkoituksena ei ole kartoittaa tarkkoja rajapintoja eri säädösten soveltamisalaan kuuluvien laitosten välillä.
      3.   Antakaa seuraavat tiedot kaikista direktiivin 2010/75/EU (IED-direktiivin) luvun II kattamista laitoksista (IED-laitoksista)
      
      3.1   Yleiset tiedot:
      
                   
               
               
                  Kenttä
               
               
                  Kuvaus
               
            
                  3.1.1
               
               
                  IED-laitoksen viitenumero
               
               
                  Yksilöivä laitoksen tunniste direktiivin 2010/75/EU soveltamista varten.
               
            
                  3.1.2
               
               
                  Epäpuhtauksien päästöjä ja siirtoja koskevan eurooppalaisen rekisterin perustamisesta ja neuvoston direktiivien 91/689/ETY ja 96/61/EY muuttamisesta 18 päivänä tammikuuta 2006 annetun Euroopan parlamentin ja neuvoston asetuksen (EY) N:o 166/2006 (1) soveltamisalaan kuuluvan laitoksen viitenumero (valinnainen)
               
               
                  Mikäli IED-laitos kuuluu kokonaan tai osittain asetuksen (EY) N:o 166/2006 soveltamisalaan, antakaa tunnusnumero, jota käytetään laitosta koskevaan raportointiin kyseisen asetuksen mukaisesti.
               
            
                  3.1.3
               
               
                  Vaarallisista aineista aiheutuvien suuronnettomuusvaarojen torjunnasta sekä neuvoston direktiivin 96/82/EY muuttamisesta ja myöhemmästä kumoamisesta 4 päivänä heinäkuuta 2012 annetun Euroopan parlamentin ja neuvoston direktiivin 2012/18/EU (2) soveltamisalaan kuuluvan laitoksen viitenumero (valinnainen)
               
               
                  Mikäli IED-laitos kuuluu kokonaan tai osittain direktiivin 2012/18/EY soveltamisalaan, antakaa yksilöivä tunniste, jota käytetään SPIRS-järjestelmässä.
               
            
                  3.1.4
               
               
                  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (3) soveltamisalaan kuuluvan laitoksen viitenumero (valinnainen)
               
               
                  Mikäli IED-laitos kuuluu kokonaan tai osittain direktiivin 2003/87EY soveltamisalaan, antakaa yksilöivä tunniste, jota käytetään EU:n tapahtumalokissa
               
            
                  3.1.5
               
               
                  Laitoksen nimi
               
               
                  Mikäli mahdollista, antakaa laitoksen nimi muodossa, joka vastaa kenttää ”laitoskokonaisuuden nimi” asetuksen (EY) N:o 166/2006 mukaisessa raportoinnissa
               
            
                  3.1.6
               
               
                  Direktiivin 2010/75/EU soveltamisalaan kuuluvat toiminnot
               
               
                  Kaikki direktiivin 2010/75/EU liitteessä I luetellut toiminnot, joita laitoksessa harjoitetaan
               
            
                  3.1.7
               
               
                  Kaikki muut asiaan liittyvät direktiivin 2010/75/EU luvut
               
               
                  Ilmoittakaa, mitä direktiivin 2010/75/EU luvuista III, IV, V ja VI myös sovelletaan laitokseen (tai sen osaan).
               
            
         
      3.2   Yhteystiedot:
      
                   
               
               
                  Kenttä
               
               
                  Kuvaus
               
            
                  3.2.1
               
               
                  Toiminnanharjoittajan nimi
               
               
                  Mikäli mahdollista, antakaa toiminnanharjoittajan nimi muodossa, joka vastaa kenttää ”emoyhtiön nimi” asetuksen (EY) N:o 166/2006 mukaisessa raportoinnissa
               
            
                  3.2.2
               
               
                  Laitoksen osoite – katu, kaupunki, postinumero ja maa
               
               
                  Euroopan yhteisön paikkatietoinfrastruktuurin (INSPIRE) perustamisesta 14 päivänä maaliskuuta 2007 annetun direktiivin 2007/2/EY mukaisesti (4), ja mikäli mahdollista muodossa, joka vastaa kenttää ”Nimi”, ”Katuosoite”, ”Postitoimipaikka” asetuksen (EY) N:o 166/2006 mukaisessa raportoinnissa.
               
            
                  3.2.3
               
               
                  Laitoksen sijainti (pituus- ja leveyspiiri)
               
               
                  Direktiivin 2007/2/EY mukaisesti ja mikäli mahdollista muodossa, joka vastaa kenttää ”Sijainti” asetuksen (EY) N:o 166/2006 mukaisessa raportoinnissa.
               
            
         
      3.3   Toimivaltaiset viranomaiset:
      
                   
               
               
                  Kenttä
               
               
                  Kuvaus
               
            
                  3.3.1
               
               
                  Lupien myöntämisestä vastaava toimivaltainen viranomainen
               
               
                  Toimivaltais(t)en viranomais(t)en nimi ja sähköpostiosoit(t)e(et)
               
            
                  3.3.2
               
               
                  Tarkastuksista ja vaatimusten noudattamisen valvonnasta vastaava toimivaltainen viranomainen
               
               
                  Toimivaltais(t)en viranomais(t)en nimi ja sähköpostiosoit(t)e(et)
               
            
                  3.3.3
               
               
                  Toimivaltaisten viranomaisten suorittamien laitoskäyntien kokonaismäärä (23 artiklan 4 kohta)
               
               
                  Vuosittainen kokonaismäärä vuosilta 2013, 2014, 2015 ja 2016
               
            
         
      3.4   Lupia koskevat tiedot:
      
                   
               
               
                  Kenttä
               
               
                  Kuvaus
               
            
                  3.4.1
               
               
                  Internetlinkki voimassa oleviin lupiin
               
               
                  24 artiklan 2 kohdan mukaisesti
               
            
                  3.4.2
               
               
                  Sovelletaanko laitokseen 15 artiklan 4 kohdan mukaista poikkeusta?
               
               
                  Kyllä/Ei
               
            
                  3.4.3
               
               
                  Onko laadittu perustilaselvitys 22 artiklan mukaisesti?
               
               
                  Kyllä/Ei
               
            OSA 3 –   ALAKOHTAISET KYSYMYKSET
      
         Osaa 3 koskeva huomautus:
      Tätä osaa sovelletaan laitoksiin, joissa BAT-päätelmiä koskevat julkaistut päätökset ovat saaneet aikaan lupaehtojen tarkistamista ja ajan tasalle saattamista raportointikauden aikana, eli laitoksiin, joiden pääasiallinen toiminta kuuluu seuraavien päätösten soveltamisalaan:
      
                  —
               
               
                  komission täytäntöönpanopäätös 2012/134/EU, annettu 28 päivänä helmikuuta 2012, teollisuuden päästöistä annetun Euroopan parlamentin ja neuvoston direktiivin 2010/75/EU mukaisten lasin valmistuksen parasta käytettävissä olevaa tekniikkaa (BAT) koskevien päätelmien laatimisesta (5); tai
               
            
                  —
               
               
                  komission täytäntöönpanopäätös 2012/135/EU, annettu 28 päivänä helmikuuta 2012, teollisuuden päästöistä annetun Euroopan parlamentin ja neuvoston direktiivin 2010/75/EU mukaisten parhaita käytettävissä olevia tekniikoita (BAT) koskevien päätelmien laatimisesta rauta- ja terästuotantoa varten (6)
                  
               
            4.   Lupaehdot (14 artikla)
      
      Onko lähtökohdaksi lupaehtoja määritettäessä otettu muita tietolähteitä BAT-päätelmien lisäksi (14 artiklan 3 kohta)?
      5.   Tiukemmat lupaehdot (14 artiklan 4 kohta ja 18 artikla)
      
      
                  5.1
               
               
                  Mitkä ympäristönlaatunormit ovat edellyttäneet tiukempia ehtoja kuin mitä parhaan käytettävissä olevan tekniikan avulla voidaan saavuttaa ja mitä lisäehtoja lupaan sisällytettiin (18 artikla)?
               
            
                  5.2
               
               
                  Antakaa esimerkkejä muista tilanteista, joissa toimivaltaiset viranomaiset ovat 14 artiklan 4 kohdan nojalla asettaneet tiukempia lupaehtoja kuin ne, jotka voidaan saavuttaa parasta käytettävissä olevaa tekniikkaa käyttämällä.
               
            6.   Lupaehtojen asettaminen, kun parasta käytettävissä olevaa tekniikkaa ei ole lainkaan kuvattu BAT-päätelmissä (14 artiklan 5 ja 6 kohta)
      
      
                  6.1
               
               
                  Kuvatkaa menettely (ja esimerkkejä) lupaehtojen asettamisesta:
                  
                              a)
                           
                           
                              sellaisen parhaan käytettävissä olevan tekniikan perusteella, jota ei ole lainkaan kuvattu asiaankuuluvissa BAT-päätelmissä (14 artiklan 5 kohta);
                           
                        
                              b)
                           
                           
                              jos ”laitoksessa suoritettua toimintaa tai tuotantomenetelmän tyyppiä ei ole lainkaan käsitelty BAT-päätelmissä” tai ”jos näissä päätelmissä ei käsitellä toiminnan tai menetelmän kaikkia mahdollisia ympäristövaikutuksia”, toiminnanharjoittajan kuulemisen jälkeen kyseessä olevia toimintoja tai menetelmiä varten määrittelemänsä parhaan käytettävissä olevan tekniikan perusteella.
                           
                        
            
                  6.2
               
               
                  Edellä mainittuja esimerkkejä varten määritelkää:
                  
                              a)
                           
                           
                              miksi BAT-päätelmissä esitettyjä tietoja ei voitu soveltaa,
                           
                        
                              b)
                           
                           
                              mitä lisätietoja käytettiin parhaan käytettävissä olevan tekniikan määrittämiseen,
                           
                        
                              c)
                           
                           
                              miten direktiivin 2010/75/EU liitteessä III lueteltuihin perusteisiin kiinnitettiin erityistä huomiota.
                           
                        
            7.   Päästöjen raja-arvot, vastaavat parametrit ja tekniset toimenpiteet (15 artikla)
      
      
                  7.1
               
               
                  Niiden lupien osalta, joissa yksi tai usea päästöjen raja-arvo on päästötaso arvojen, ajanjaksojen tai viiteolosuhteiden osalta eri kuin parhaisiin käytettävissä oleviin tekniikoihin liittyvä (15 artiklan 3 kohdan b alakohta):
                  
                              a)
                           
                           
                              kuvatkaa näiden päästöjen raja-arvojen luonne ja antakaa niistä esimerkkejä,
                           
                        
                              b)
                           
                           
                              antakaa esimerkkejä 14 artiklan 1 kohdan d alakohdan ii alakohdassa tarkoitetuttua tietojen yhteenvetoa käyttäen, kuinka päästöjen tarkkailua on käytetty sen ”varmistamiseksi, etteivät päästöt normaalien toimintaolosuhteiden vallitessa ole ylittäneet parhaaseen käytettävissä olevaan tekniikkaan liittyviä päästötasoja” (15 artiklan 3 kohdan toinen alakohta).
                           
                        
            
                  7.2
               
               
                  Niistä laitoksista, joille on myönnetty 15 artiklan 4 kohdan mukainen poikkeus, ilmoittakaa:
                  
                              a)
                           
                           
                              poikkeuksesta hyötyvät päästölähteet,
                           
                        
                              b)
                           
                           
                              parhaisiin käytettävissä oleviin tekniikoihin liittyvä päästötasot, joita varten poikkeus on myönnetty,
                           
                        
                              c)
                           
                           
                              tosiasialliset päästöjen raja-arvot,
                           
                        
                              d)
                           
                           
                              15 artiklan 3 kohdan noudattamiseksi mahdollisesti myönnetyt siirtymäajat,
                           
                        
                              e)
                           
                           
                              internetsivustot, joilla on tietoa 15 artiklan 4 kohdan mukaisten poikkeusten soveltamisesta (24 artiklan 2 kohdan f alakohta).
                           
                        
            
                  7.3
               
               
                  Onko myönnetty tilapäisiä poikkeuksia uusien tekniikoiden testausta ja käyttöä varten (15 artiklan 5 kohta).
               
            8.   Tarkkailuvaatimukset (16 artikla)
      
      
                  8.1
               
               
                  Millaisia tarkkailutiheyksiä luvissa on yleisesti asetettu ilmaan, vesiin, maaperään ja pohjaveteen kohdistuville päästöille sekä muille prosessiparametreille?
               
            
                  8.2
               
               
                  Kuinka BAT-päätelmiä on käytetty määrittämään näitä tiheyksiä?
               
            9.   Lupaehtojen tarkistus ja ajan tasalle saattaminen (21 artikla)
      
      Kaikista lupaehtojen tarkistuksista, joita ei ole saatettu päätökseen ennen 8. maaliskuuta 2016, ilmoittakaa:
      
                  a)
               
               
                  laitosten nimet ja lupien viitenumerot,
               
            
                  b)
               
               
                  syyt, joiden vuoksi tarkistusta ei ole saatettu päätökseen,
               
            
                  c)
               
               
                  päivämäärä, johon mennessä tarkistus saatetaan päätökseen.
               
            10.   Muuta
      
      Onko teillä kommentteja mahdollisista käytännön ongelmista, joita olette kohdanneet BAT-päätelmien käytössä tämän osan 3 soveltamisalaan kuuluvilla kahdella alalla?
      OSA 4 –   VÄHIMMÄISVAATIMUKSET
      11.   Jätteenpolttolaitokset ja jätettä käyttävät rinnakkaispolttolaitokset
      
      Direktiivin 2010/75/EU IV luvun soveltamisalaan kuuluvat laitokset:
      
                  11.1
               
               
                  Ilmoittakaa laitokset, joita varten toimivaltaiset viranomaiset ovat antaneet toimintaolosuhteita koskevan luvan 51 artiklan 1, 2 tai 3 kohdan mukaisesti, sekä antakaa tiedot hyväksytyistä toimintaolosuhteista ja tehtyjen tarkistusten tuloksista (51 artiklan 4 kohta).
               
            
                  11.2
               
               
                  Niistä jätteenpolttolaitoksista ja jätettä käyttävistä rinnakkaispolttolaitoksista, joiden nimelliskapasiteetti on kaksi tonnia tunnissa tai enemmän, ilmoittakaa:
                  
                              a)
                           
                           
                              tiedot laitoksen toiminnasta ja seurannasta;
                           
                        
                              b)
                           
                           
                              selostus poltto- tai rinnakkaispolttoprosessin kulusta (toiminta-aika, laitteiden rikkoutumisten määrä ja kumulatiivinen kesto, mikäli tiedot ovat saatavilla),
                           
                        
                              c)
                           
                           
                              ilmaan ja veteen joutuvien päästöjen määrät suhteutettuna päästöjen raja-arvoihin,
                           
                        
                              d)
                           
                           
                              kuvaus siitä, miten nämä tiedot on annettu yleisön saataville, myös linkki tätä koskeville internetsivustoille (55 artiklan 2 kohta).
                           
                        
            12.   Liottimien päästöt
      
      Direktiivin 2010/75/EU V luvun soveltamisalaan kuuluvista laitoksista:
      
                  12.1
               
               
                  Jos jäsenvaltiot ovat päättäneet soveltaa (liitteessä VII olevassa 5 osassa kuvattua) vähentämisohjelmaa sen sijaan, että ne noudattaisivat päästöjen raja-arvoja, miten on edistytty vastaavien päästövähennysten saavuttamisessa (59 artiklan 1 kohdan b alakohta)?
               
            
                  12.2
               
               
                  Ilmoittakaa laitokset, joita varten on myönnetty poikkeuksia 59 artiklan 2 tai 3 kohdan mukaisesti sekä perustelut kyseisten poikkeusten myöntämiselle.
               
            
         (1)  EUVL L 33, 4.2.2006, s. 1.
      
         (2)  EUVL L 197, 24.7.2012, s. 1.
      
         (3)  EUVL L 275, 25.10.2003, s. 32.
      
         (4)  EUVL L 108, 25.4.2007, s. 1.
      
         (5)  EUVL L 70, 8.3.2012, s. 1.
      
         (6)  EUVL L 70, 8.3.2012, s. 63.